กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลผึ้งรวงอำเภอเฉลิมพระเกียรติและตำบลดาวเรืองตำบลตะกุด ตำบลปากเพรียว ตำบลนาโฉงตำบลตลิ่งชัน ตำบลปากข้าวสารและตำบลโคกสว่างอำเภอเมืองสระบุรีจังหวัดสระบุรีพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ.๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือจดเส้นแบ่งเขตอำเภอระหว่างอำเภอเสาไห้กับอำเภอเมืองสระบุรี เส้นแบ่งเขตตำบลระหว่างตำบลห้วยบงกับตำบลดาวเรืองเส้นตรงที่ลากจากจุดบรรจบระหว่างเส้นแบ่งเขตตำบลห้วยบง ตำบลดาวเรือง และตำบลผึ้งรวงไปทางทิศตะวันออกเฉียงใต้ไปยังจุดบรรจบระหว่างเส้นแบ่งเขตตำบลผึ้งรวง ตำบลบ้านแก้งและตำบลตะกุด เลียบเส้นแบ่งเขตตำบลระหว่างตำบลตะกุดและตำบลบ้านแก้ง เส้นตรงที่ลากจากจุดบรรจบระหว่างเส้นแบ่งเขตตำบลบ้านแก้งตำบลตะกุด และตำบลตลิ่งชัน ไปทางทิศตะวันออกเฉียงใต้ตัดกับทางรถไฟสายตะวันออกเฉียงเหนือตรงจุดที่ทางรถไฟสายตะวันออกเฉียงเหนือบรรจบกับเส้นตั้งฉากกับทางหลวงแผ่นดินหมายเลข๒ (ถนนมิตรภาพ) ตรงจุดที่อยู่ห่างจากแนวเขตเทศบาลเมืองสระบุรีไปทางทิศตะวันออกเฉียงเหนือตามแนวทางหลวงแผ่นดินหมายเลข ๒ เป็นระยะ ๒,๐๐๐ เมตรทิศตะวันออกเป็นเส้นตั้งฉากไปทางทิศตะวันออกเฉียงใต้ ถึงแนวขนานระยะ ๖๕๐ เมตร กับศูนย์กลางทางหลวงแผ่นดินหมายเลข๒ (ถนนมิตรภาพ)ทิศใต้จดแนวเขตทหาร เส้นตรงที่ลากจากจุดที่ทางหลวงแผ่นดินหมายเลข ๓๐๔๒ ฟากเหนือ บรรจบกับทางหลวงแผ่นดินหมายเลข๑ (ถนนพหลโยธิน) ไปทางทิศตะวันตกเฉียงเหนือ จนถึงจุดบรรจบระหว่างเส้นแบ่งเขตตำบลโคกสว่างตำบลหนองยาว และตำบลปากข้าวสาร และเป็นเส้นตรงไปทางทิศตะวันตกเฉียงเหนือบรรจบกับคลองส่งน้ำชลประทานสายใหญ่คลองเพรียวฝั่งใต้ ตรงจุดที่อยู่ห่างจากคลองส่งน้ำสายใหญ่เสาไห้บรรจบกับคลองส่งน้ำชลประทานสายใหญ่คลองเพรียวไปทางทิศตะวันตกเฉียงใต้ ตามแนวคลองส่งน้ำชลประทานสายใหญ่คลองเพรียว เป็นระยะ ๑,๐๐๐ เมตรทิศตะวันตกจดเส้นตรงไปทางทิศเหนือ บรรจบกับคลองซอย ๒ ขวา เสาไห้ ตรงจุดที่คลองส่งน้ำชลประทานสายใหญ่เสาไห้อยู่ห่างจากคลองซอย๒ ขวา เสาไห้ เป็นระยะ ๗๐๐ เมตร เป็นเส้นตรงไปทางทิศเหนือบรรจบกับหลักเขตเทศบาล หลักเขตที่๑๒ เทศบาลเมืองสระบุรี และเป็นเส้นตรงไปทางทิศตะวันออกเฉียงเหนือ บรรจบกับเส้นแบ่งเขตอำเภอเสาไห้กับอำเภอเมืองสระบุรีที่จุดบรรจบกันระหว่างเส้นแบ่งเขตตำบลต้นตาล อำเภอเสาไห้ ตำบลดาวเรือง และตำบลนาโฉงอำเภอเมืองสระบุรี ซึ่งเป็นจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณดังต่อไปนี้๒.๑ทิศเหนือ จดหลักเขตเทศบาลเมืองสระบุรี หลักเขตที่ ๒ เลียบตามแนวเขตเทศบาล ถนนสาธารณะไม่ปรากฏชื่อฟากใต้ เส้นตั้งฉากระยะ ๑๐๐ เมตร กับถนนเทศบาล ๔ (อดิเรกสาร) ที่จุดซึ่งถนนสาธารณะไม่ปรากฏชื่อบรรจบกับถนนเทศบาล๔ (อดิเรกสาร)ทิศตะวันออกจดเส้นขนานระยะ ๑๐๐ เมตร กับศูนย์กลางถนนเทศบาล ๔ (อดิเรกสาร)ทิศใต้จดเส้นขนานระยะ ๑๐๐ เมตร กับศูนย์กลางถนนเทศบาล ๔ (อดิเรกสาร) เส้นตั้งฉากกับถนนเทศบาล๔ (อดิเรกสาร) ตรงจุดที่อยู่ห่างจากถนนเทศบาล ๔ (อดิเรกสาร) บรรจบกับถนนสาธารณะไม่ปรากฏชื่อไปทางทิศตะวันออกเฉียงเหนือตามแนวถนนเทศบาล ๔ (อดิเรกสาร) เป็นระยะ ๖๐๐ เมตร และแม่น้ำป่าสักฝั่งเหนือทิศตะวันตกจดทางหลวงแผ่นดินหมายเลข ๑ (ถนนพหลโยธิน) ฟากตะวันออกจนถึงเส้นตั้งฉากกับทางหลวงแผ่นดินหมายเลข ๑ (ถนนพหลโยธิน) เป็นระยะ ๔๕๐ เมตร ที่จุดซึ่งถนนพหลโยธิน๒๓ ตัดกับทางหลวงแผ่นดินหมายเลข ๑ (ถนนพหลโยธิน) ไปทางทิศเหนือ เป็นระยะ ๑๕๐ เมตร เส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑ (ถนนพหลโยธิน) ไปทางทิศเหนือ และไปตัดกับเส้นตั้งฉากกับทางหลวงแผ่นดินหมายเลข๑ (ถนนพหลโยธิน) ที่จุดซึ่งอยู่ห่างจากถนนพหลโยธิน ซอย ๒๓ ตัดกับทางหลวงแผ่นดินหมายเลข๑ (ถนนพหลโยธิน) ไปทางทิศเหนือ ทางหลวงแผ่นดินหมายเลข ๑ (ถนนพหลโยธิน) เป็นระยะ ๓๕๐เมตร และทางหลวงแผ่นดินหมายเลข ๑ (ถนนพหลโยธิน)๒.๒ทิศเหนือ จดเขตเทศบาลเมืองสระบุรี จังหวัดสระบุรี และเขตสนามกีฬาจังหวัดสระบุรีทิศตะวันออกจดทางหลวงแผ่นดินหมายเลข ๑ (ถนนพหลโยธิน) ฟากตะวันตกทิศใต้จดแม่น้ำป่าสัก ฝั่งเหนือและฝั่งตะวันออก ทิศตะวันตกจดแม่น้ำป่าสัก ฝั่งตะวันออก เขตวัดดาวเรือง และเขตโรงเรียนเทศบาล ๕ (วัดดาวเรือง)และเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑ (ตอนเลี่ยงเมือง)๒.๓ทิศเหนือ จดเส้นขนานระยะ ๑๕๐ เมตร กับศูนย์กลางทางหลวงแผ่นดินหมายเลข ๑ (ตอนเลี่ยงเมืองตะวันออก)ทิศตะวันออกจดเส้นขนานระยะ ๕๐๐ เมตร กับศูนย์กลางถนนสาธารณะไม่ปรากฏชื่อทิศใต้จดเส้นขนานระยะ ๖๒๐ เมตร กับศูนย์กลางทางรถไฟสายตะวันออกเฉียงเหนือทิศตะวันตกจดถนนสาธารณะไม่ปรากฏชื่อ ฟากตะวันออก๒.๔ทิศเหนือ จดโครงการส่งน้ำและบำรุงรักษาคลองเพรียวเสาไห้ สำนักงานชลประทานที่ ๘ กรมชลประทาน เลียบแม่น้ำป่าสัก ฝั่งใต้แนวเขตทหาร ไปทางทิศตะวันออก แม่น้ำป่าสัก ฝั่งใต้ และเขตวัดศาลาแดงทิศตะวันออกจดเขตวัดศาลาแดง ฟากตะวันตก ทางหลวงแผ่นดินหมายเลข ๓๐๔๑ ฟากเหนือ ไปทางทิศตะวันตก จนถึงจุดที่เชื่อมต่อกับเขตวิทยาลัยอาชีวศึกษาสระบุรีฟากเหนือ และเขตวิทยาลัยอาชีวศึกษาสระบุรี ฟากตะวันตกทิศใต้จดเขตทางรถไฟสายตะวันออกเฉียงเหนือ ฟากเหนือทิศตะวันตกจดเขตเทศบาลเมืองสระบุรี และคลองส่งน้ำสายใหญ่เสาไห้ ฝั่งตะวันออก๒.๕ทิศเหนือ จดถนนสุดบรรทัด ฟากใต้ เส้นขนานระยะ ๓๕๐ เมตร กับศูนย์กลางถนนสุดบรรทัด ซอย๑๓ เขตทางรถไฟสายตะวันออกเฉียงเหนือ ฟากใต้ ไปทางทิศตะวันออกเฉียงเหนือ เขตที่ดินการรถไฟแห่งประเทศไทยนสล. เลขที่ ๔๖๖/๒๕๐๒ ฟากใต้และตะวันออก เขตวัดเขาคูนา ฟากใต้ ตะวันออก และเหนือ เขตที่ดินการรถไฟแห่งประเทศไทยดังกล่าวฟากตะวันออก บรรจบคลองเพรียว ฝั่งใต้ ไปทางทิศตะวันออก บรรจบเขตโครงการส่งน้ำและบำรุงรักษาคลองเพรียวสำนักงานชลประทานที่ ๘ ฟากตะวันตก เขตโรงเรียนเทศบาล ๙ (วัดเขาคูนา) ฟากเหนือ เขตพัสดุกองช่างเทศบาลเมืองสระบุรีฟากเหนือ ตะวันตก และใต้ เขตโครงการส่งน้ำและบำรุงรักษาคลองเพรียว สำนักงานชลประทานที่๘ เขตอ่างเก็บน้ำชลประทานคลองเพรียว ฝั่งตะวันตก ใต้ และตะวันออก เขตที่ราชพัสดุหมายเลขทะเบียนสบ. ๘๐ ฟากตะวันตกและเหนือ เขตอ่างเก็บน้ำชลประทานคลองเพรียว ฝั่งตะวันออก และบรรจบทางหลวงแผ่นดินหมายเลข๒ (ถนนมิตรภาพ)ทิศใต้จดทางหลวงแผ่นดินหมายเลข ๒ (ถนนมิตรภาพ) ฟากเหนือทิศตะวันตกจดทางหลวงแผ่นดินหมายเลข ๑ (ถนนพหลโยธิน) ฟากตะวันออก๒.๖ทิศเหนือ จดแม่น้ำป่าสัก ฝั่งใต้ทิศตะวันออกจดคลองเพรียว ฝั่งตะวันตกทิศใต้จดถนนสาธารณะไม่ปรากฏชื่อ ฟากเหนือทิศตะวันตกจดเส้นขนานระยะ ๓๕๐ เมตร กับศูนย์กลางถนนพิชัยรณรงค์สงคราม ซอย ๑ เส้นตั้งฉากกับถนนพิชัยรณรงค์สงครามตรงจุดที่อยู่ห่างจากถนนพิชัยรณรงค์สงครามบรรจบกับทางหลวงแผ่นดินหมายเลข ๑ (ถนนพหลโยธิน)ไปทางทิศตะวันออก เป็นระยะ ๖๐๐ เมตร เส้นขนานระยะ ๑๐๐ เมตร กับศูนย์กลางถนนพิชัยรณรงค์สงครามและเขตวัดศรีบุรีรตนารามด้านตะวันออก๒.๗ทิศเหนือ จดแม่น้ำป่าสัก ฝั่งใต้ทิศตะวันออกจดเขตวัดศรีบุรีรตนาราม ด้านตะวันตกทิศใต้จดเส้นขนานระยะ ๑๐๐ เมตร กับศูนย์กลางถนนพิชัยรณรงค์สงคราม และถนนพหลโยธิน ซอย ๑๓ ฟากเหนือทิศตะวันตกจดเขตวัดศาลาแดง ด้านตะวันออก๒.๘ทิศเหนือ จดถนนเทศบาล ๒ ฟากใต้ทิศตะวันออกจดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑ (ถนนพหลโยธิน)คลองส่งน้ำชลประทานสายใหญ่ คลองเพรียว ฝั่งเหนือ และทางหลวงแผ่นดินหมายเลข๑ (ถนนพหลโยธิน) ฟากตะวันตก ทิศใต้จดเส้นขนานระยะ ๑๕๐ เมตร กับศูนย์กลางทางหลวงแผ่นดินหมายเลข ๑ (ตอนเลี่ยงเมือง)ทิศตะวันตกจดเขตเทศบาลเมืองสระบุรี จังหวัดสระบุรี และเส้นตรงที่ต่อจากหลักเขตที่ ๙ เทศบาลเมืองสระบุรีจังหวัดสระบุรี ไปทางทิศเหนือ บรรจบถนนเทศบาล ๒ ฟากใต้ทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ ๒ ให้กำหนดพื้นที่ในท้องที่ตำบลผึ้งรวง อำเภอเฉลิมพระเกียรติและตำบลดาวเรือง ตำบลตะกุด ตำบลปากเพรียว ตำบลนาโฉง ตำบลตลิ่งชัน ตำบลปากข้าวสาร และตำบลโคกสว่างอำเภอเมืองสระบุรี จังหวัดสระบุรี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกินกว่า ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลผึ้งรวงอำเภอเฉลิมพระเกียรติ และตำบลดาวเรือง ตำบลตะกุด ตำบลปากเพรียว ตำบลนาโฉง ตำบลตลิ่งชันตำบลปากข้าวสาร และตำบลโคกสว่าง อำเภอเมืองสระบุรี จังหวัดสระบุรี พ.ศ. ๒๕๔๗(ดูข้อมูลจากภาพกฎหมาย)หมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลผึ้งรวง อำเภอเฉลิมพระเกียรติ และตำบลดาวเรือง ตำบลตะกุดตำบลปากเพรียว ตำบลนาโฉง ตำบลตลิ่งชัน ตำบลปากข้าวสาร ตำบลโคกสว่าง อำเภอเมืองสระบุรีจังหวัดสระบุรี ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๑ มีนาคม ๒๕๔๘นวพร/สุนันทา/ ตรวจ๒๙ เมษายน ๒๕๔๘สายสัมพันธ์/ปรับปรุง๕ ตุลาคม ๒๕๖๓อรญา/ตรวจ๒๕ มกราคม ๒๕๖๔[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๙๑ (เล่มที่ ๔)/๓ กันยายน ๒๕๔๗